CELEX: 62015TN0543
Language: fi
Date: 2015-09-18 00:00:00
Title: Asia T-543/15: Kanne 18.9.2015 – Lysoform Dr. Hans Rosemann ym. v. ECHA

7.12.2015   
            
            
               FI
            
            
               Euroopan unionin virallinen lehti
            
            
               C 406/36
            
         Kanne 18.9.2015 – Lysoform Dr. Hans Rosemann ym. v. ECHA
   (Asia T-543/15)
   (2015/C 406/36)
   Oikeudenkäyntikieli: englanti
   
      Asianosaiset
   
   
      Kantajat: Lysoform Dr. Hans Rosemann GmbH (Berliini, Saksa), Ecolab Deutschland GmbH (Monheim), Schülke & Mayr GmbH (Norderstedt), Diversey Europe Operations BV (Amsterdam, Alankomaat) (edustajat: asianajajat K. Van Maldegem ja M. Grunchard)
   
      Vastaaja: Euroopan kemikaalivirasto (ECHA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan, että se on perusteltu
            
         
               —
            
            
               kumoamaan Euroopan kemikaaliviraston päätöksen, joka koskee sitä, että Oxea-niminen yritys, jonka toimipaikka on Saksassa, on sisällytetty tehoaineen toimittajaksi biosidivalmisteiden asettamisesta saataville markkinoilla ja niiden käytöstä 22.5.2012 annetun Euroopan parlamentin ja neuvoston asetuksen (EU) N:o 528/2012 95 artiklan 1 kohdassa tarkoitettuun luetteloon
            
         
               —
            
            
               velvoittamaan ECHAn korvaamaan oikeudenkäyntikulut
            
         
               —
            
            
               lykkäämään asian käsittelyä työjärjestyksen 69 artiklan ja erityisesti sen d alakohdan nojalla ECHAn valituslautakunnassa vireillä olevan valituksen johdosta siihen asti kunnes ECHAn valituslautakunta on ratkaissut käsiteltäväkseen saatetun valituksen.
            
         
      Oikeudelliset perusteet ja pääasialliset perustelut
   
   Kantajat väittävät, että salliessaan sen, että yritys lisätään asetuksen (EU) N:o 528/2012 95 artiklassa tarkoitettuun luetteloon tietyn aineen osalta ECHA on toiminut lainvastaisesti. Tätä koskevat lainvastaisuudet perustuvat seuraaviin kolmeen kanneperusteeseen:
   
               1)
            
            
               Ensimmäinen kanneperuste, joka perustuu siihen, että ECHA on soveltanut virheellisesti sääntöjä, jotka koskevat edellytystä, että yrityksen on toimitettava asetuksen (EU) N:o 528/2012 95 artiklassa tarkoitettu täysi asiakirja-aineisto.
            
         
               2)
            
            
               Toinen kanneperuste, joka perustuu siihen, että ECHA on loukannut syrjintäkiellon periaatetta, koska se on kohdellut samassa tilanteessa olevia yrityksiä eri tavalla.
            
         
               3)
            
            
               Kolmas kanneperuste, joka perustuu asetuksen (EU) N:o 528/2012 62, 63 ja 95 artiklan rikkomista koskevaan väitteeseen, koska ECHA ei ole, vastoin tämän asetuksen vaatimuksia, taannut tasavertaisia toimintaedellytyksiä yrityksille, jotka ovat osallistuneet tietyn aineen arviointimenettelyyn ja tällaiseen menettelyyn osallistumattomille yrityksille.